આમ પણ સીરિયામાં દોઉમા વિસ્તાર વિદ્રોહીનાં હાથમાં રહેલો છેલ્લો સૌથી મોટો વિસ્તાર છે. રશિયા અને વિદ્રોહી વચ્ચે થયેલા કરાર મુજબ વિદ્રોહીનાં મુખ્ય નેતાઓ હાલ શહેર છોડીને જતા રહ્યા છે. ર016માં અલેપ્પો છીનવી લેવાયું પછી આ રાષ્ટ્રપ્રમુખ અસદનાં સૈન્યની સૌથી મોટી સફળતા છે. જો કે, સફળતા મળ્યા પછી સરકારે સપ્તાહો સુધી આક્રમણ ચાલુ રાખ્યું હતું. જેમાં અંદાજિત 1600થી વધુ લોકો મૃત્યુ પામ્યા હતા. તો બીજી તરફ સીરિયાની સરકારી ન્યૂઝ એજન્સી સાનાએ લશ્કરી સૂત્રોને ટાંકીને જણાવ્યું હતું કે, ઇઝરાયલનાં એફ-1પ જેટ પ્લેન મારફત લેબનીઝ એરસ્પેસમાં મિસાઇલમારો કરવામાં આવ્યો હતો. એ વાતની પુષ્ટિ કરતાં ઇઝરાયલે પોતાનો મત સ્પષ્ટ કરતાં જણાવ્યું હતું કે, એ તેના કટ્ટર દુશ્મન ઇરાનને સીરિયામાં થાણા સ્થાપવા કે ત્યાંથી લશ્કરી કામકાજ કરવા દેશે નહીં. ઇરાન દ્વારા સીરિયામાં લશ્કરી થાણાં સ્થાપવાની બાબતને ઇઝરાયલ મોટું જોખમ ગણે એ સ્વાભાવિક પણ છે.